S-416/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. mars 2008 á hendur Í-kvk-þgf D-kvk-þgf H-kvk-þgf, kt. […], Vesturbraut 10a, Hafnarfirði, fyrir skjalafals með því að hafa, þann 19. júlí 2006 framvísað í Glitni banka við Gullinbrú, Reykjavík, svonefndri yfirlýsingu um skjálfskuldarábyrgð vegna yfirdráttarheimildar vegna umsóknar ákærðu um heimild til yfirdráttar að fjárhæð 510.000 krónur á reikningi sínum hjá bankanum 528-26-850892, sem ákærða hafði falsað með áritun á nafni S-kvk-ef G-kvk-ef G-kvk-ef, kt. […], í reit fyrir samþykki á sjálfskuldarábyrgð á yfirdráttarheimildinni.

Þetta er talið varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Af hálfu Glitnis banka hf. er þess krafist að ákærða verði dæmd til greiðslu skaðabóta að fjárhæð 380.000 krónur ásamt vöxtum samkvæmt 8. gr. vaxtalaga nr. 38/2001, sbr. 1. málsl. 4. gr. sömu laga frá 19. júlí 2006 til 21. ágúst 2006 og með dráttarvöxtum samkvæmt 9. gr., sbr. 1. mgr. 6. gr., sömu laga frá þeim degi til greiðsludags.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í febrúar 1987. Hún var 26. maí 2004 dæmd í 6 mánaða skilorðsbundið fangelsi til 2ja ára fyrir rán. Þá gekkst hún í tvígang undir sáttir á árinu 2006, annars vegar fyrir umferðarlagabrot og hins vegar fyrir vörslur fíkniefna. Eru sáttirnar frá 4. ágúst og 3. nóvember. Hún gekkst í tvígang undir viðurlagaákvarðanir á árinu 2007 og 2008, fyrir umferðarlagabrot og brot gegn lögum um ávana- og fíkniefni. Eru ákvarðanirnar frá í september 2007 og janúar 2008. Með hliðsjón af broti ákærðu og með hliðsjón af 78. gr. laga nr. 19/1940, sbr. 77. gr., sæti hún nú fangelsi í tvo mánuði, sem bundið verður skilorði með þeim hætti er í dómsorði greinir.

Ákærða hefur samþykkt skaðabótakröfu í málinu. Hefur fulltrúi kröfuhafa fallið frá kröfum um dráttarvexti, til dagsins í dag. Í samræmi við þetta greiði ákærða Glitni banka hf. 380.000 krónur, ásamt vöxtum samkvæmt 8. gr. vaxtalaga nr. 38/2001 frá 19. júlí 2006 til 9. apríl 2008, en með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, 112.050 krónur. Hefur þá verið tekið tillit til virðisaukaskatts.

D ó m s o r ð :

Ákærða, Í-kvk-nf D-kvk-nf H-kvk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði Glitni banka hf. 380.000 krónur, ásamt vöxtum samkvæmt 8. gr. vaxtalaga nr. 38/2001 frá 19. júlí 2006 til 9. apríl 2008, en með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, 112.050 krónur.

S-kk-nf S-kk-nf.